**KUTSESTANDARD**

**Võrdlevalt Perelepitaja, tase 6 ja Perelepitaja, tase 7**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |  |  |
| --- | --- | --- | --- |
| **Kutsenimetus** | **Eesti kvalifikatsiooniraamistiku (EKR) tase** | **Kutsenimetus** | **Eesti kvalifikatsiooniraamistiku (EKR) tase** |
| *Perelepitaja, tase 6* | *6* | *Perelepitaja, tase 7* | *7* |

**A-osa**

**TÖÖ KIRJELDUS**

|  |  |
| --- | --- |
| **A.1. Töö kirjeldus** | **A.1. Töö kirjeldus** |
| Perelepitaja pakub konfliktilahendusteenust kooselu ja perekonnaga seotud vaidlustes, sealhulgas abielulahutuse/lahkumineku ja lastega seonduvates teemades. Ta aitab erinevatel seisukohtadel olevatel partneritel leida ja sõlmida mõlemaid osapooli rahuldavaid kokkuleppeid.  Perelepitaja, tase 6 juhib pooltevahelist läbirääkimisprotsessi, mille kaudu on osapooltel võimalik leida lahendusi erimeelsustele, kaasaarvatud kohtuprotsessi eel, ajal või järgselt. Ta loob läbirääkimise protsessiks toetava keskkonna (sh füüsiline keskkonna), soodustades osapoolte üksteisemõistmist, arusaamist ja koostööd ning kokkulepete leidmist, sh vanematel laste arengulisest vajadustest lähtuvate kokkulepete sõlmimist.  Perelepitaja teeb vajadusel koostööd teiste erialade spetsialistidega. Üldjuhul ta ei kaasa lapsi perelepitusprotsessi, ent lisakompetentsi olemasolul võib ta seda.  Perelepitaja kutsealal on ka perelepitaja, tase 7 kutse, kes lisaks eelpool nimetatule on võimeline töötama ka eriti keerukate juhtumite lahendamisega. Tänu suuremale kogemusele kasutab ta mitmekesisemaid töömeetodeid ning juhendab kolleege ja tegeleb sihipäraselt valdkonna arendamisega. | Perelepitaja pakub konfliktilahendusteenust kooselu ja perekonnaga seotud vaidlustes, sealhulgas abielulahutuse/lahkumineku ja lastega seonduvates teemades. Ta aitab erinevatel seisukohtadel olevatel partneritel leida ja sõlmida mõlemaid osapooli rahuldavaid kokkuleppeid.  Perelepitaja, tase 7 juhib pooltevahelist läbirääkimisprotsessi, mille kaudu on osapooltel võimalik leida lahendusi erimeelsustele, kaasaarvatud kohtuprotsessi eel, ajal või järgselt. Ta loob läbirääkimise protsessiks toetava keskkonna, soodustades osapoolte üksteisemõistmist, arusaamist ja koostööd ning kokkulepete leidmist, sh vanematel laste arengulisest vajadustest lähtuvate kokkulepete sõlmimist.  Perelepitaja teeb vajadusel koostööd teiste erialade spetsialistidega ning on võimeline töötama ka eriti keerukate (nt lähisuhtevägivalla, vähese koostöösooviga paaridega, lapse võõrandamisjuhtumitega, erinevate kultuuri- ja religioossete vaadetega, erinevate vähemustega, piiri-ja kultuuri ülesed vaidlused) juhtumite lahendamisega. Tänu suuremale kogemusele kasutab ta mitmekesisemaid töömeetodeid, võib kaasata lapsi perelepitusprotsessi, juhendab kolleege ja tegeleb sihipäraselt valdkonna arendamisega.  Kutsealal tegutseb ka perelepitaja, tase 6, kes ei kaasa lapsi lepitusprotsessi, ei juhenda kolleege ega tegele sihipäraselt valdkonna arendamisega. |
| **A.2. Tööosad** | **A.2. Tööosad** |
| A.2.1 Perelepituse kavandamine  A.2.2. Perelepituse läbiviimine  A.2.3 Enesehoiu tagamine | A.2.1 Perelepituse kavandamine  A.2.2. Perelepituse läbiviimine  A.2.3 Enesehoiu tagamine  A.2.4 Laste vahetu kaasamine |
| **Valitavad tööosad** | **Valitavad tööosad** |
| A.2.4 Laste vahetu kaasamine | A.2.5 Juhendamine ja kutsealase tegevuse arendamine |
| **A.3. Kutsealane ettevalmistus** | **A.3. Kutsealane ettevalmistus** |
| Perelepitajana töötamine eeldab kõrgharidust, soovitavalt psühholoogia, sotsiaalteaduste või õigusteaduste erialalt, perelepitusalast väljaõpet ning vähemalt kolme superviseeritud juhtumi lahendit. | Perelepitajana töötamine eeldab kõrgharidust soovitavalt magistrikraadi psühholoogia, sotsiaalteaduste või õigusteaduste erialalt ning perelepitusalast väljaõpet. Perelepitaja, tase 7 on töötanud vähemalt 20 menetlusse võetud juhtumiga, on läbinud 30 supervisioonitundi ja on ise superviseerinud vähemalt 5 juhtumit (kaasused peavad olema dokumenteeritud). |
| **A.4. Enamlevinud ametinimetused** | **A.4. Enamlevinud ametinimetused** |
| Perelepitaja, lepitaja | Perelepitaja, lepitaja |
| **A.5. Regulatsioonid kutsealal tegutsemiseks** | **A.5. Regulatsioonid kutsealal tegutsemiseks** |
| Regulatsioonid kutsealal tegutsemiseks puuduvad. | Regulatsioonid kutsealal tegutsemiseks puuduvad. |
| **A.6. Tulevikuoskused** | **A.6. Tulevikuoskused** |
| Perelepitaja täiendab end erialaselt, osaledes koolitustel ja õppides uusi töövõtteid. Ta kohandab oma tööpraktikat vastavalt uutele teadmistele ja meetoditele ning vajadusel kasutab digivahendeid (nt videokoosolekud, failijagamise keskkonnad, turvalised dokumendiplatvormid) perelepitusprotsessi ettevalmistamisel ja läbiviimisel. Ta rakendab veebipõhiseid lahendusi osapooltega suhtlemisel ja dokumentide jagamisel, järgides andmekaitse nõudeid. Perelepitaja arendab oma reflekteerimisvõimet, et õppida kogemustest ja ennetada läbipõlemist. | Perelepitaja analüüsib ja arendab perelepituse praktikat, sh kultuuridevahelisi, kohandades ja luues uuenduslikke meetodeid. Ta jagab uusi teadmisi, koolitab, juhendab ja nõustab kolleege. Perelepitaja panustab süsteemselt valdkonna arengusse, osaledes rahvusvahelistes võrgustikes ja arendusprojektides. Vajadusel kasutab digivahendeid (nt videokoosolekud, failijagamise keskkonnad, turvalised dokumendiplatvormid) perelepitusprotsessi ettevalmistamisel ja läbiviimisel. Juhendab kolleege digivahendite kasutamisel. Ta analüüsib digitehnoloogia mõju perelepituse kvaliteedile ja kättesaadavusele ning kohandab tööprotsessi vastavalt. Perelepitaja kujundab ja suunab perelepituspraktika tulevikusuundi, sidudes seda ühiskondlike muutustega. |
| **Ettepanekud A-osale** | **Ettepanekud A-osale** |

**B-osa**

**KOMPETENTSUSNÕUDED**

|  |  |
| --- | --- |
| **B.1. Kutse struktuur** | **B.1. Kutse struktuur** |
| Kutse taotlemisel on nõutav üldoskuste B.2 ning kohustuslike kompetentside B.3.1 - B.3.3 tõendamine. Lisaks on võimalik täiendavalt tõendada valitav kompetents B.3.4. | Kutse taotlemisel on nõutav üldoskuste B. ning kohustuslike kompetentside B.3.1 - B.3.4 tõendamine. Lisaks on võimalik täiendavalt tõendada valitav kompetents B.3.5 |
| **Kvalifikatsiooninõuded kutse taotlemisel, kutse taastõendamisel** | **Kvalifikatsiooninõuded kutse taotlemisel, kutse taastõendamisel** |
| **Nõuded kutse taotlemisel**  Töömaailma taotlejale   1. Kõrgharidus (soovitavalt psühholoogia, sotsiaalteaduste või õigusteaduste erialalt) 2. Perelepitusalane väljaõpe mahus 160 tundi, 3. Vähemalt kolme superviseeritud juhtumi lahendi olemasolu   **Nõuded kutse taastõendamisel**   1. Eelnevalt omandatud perelepitaja , tase 6 kutse, mille kehtivuse lõppemisest ei ole möödas enam kui kaks aastat. 2. Töökogemus perelepitajana vähemalt viis aastat 3. Läbitud perelepitusvaldkonna täienduskoolitusi mahus vähemalt 20 akadeemilist tundi 4. Vähemalt 10 menetlusse võetud juhtumit   Kutse andmise korraldus, sh kutset taotleva isiku esitatavad dokumendid ja kutse taotleja kutsealase kompetentsuse hindamise viis ja vormid on reguleeritud perelepitaja kutsete andmise korras. | **Nõuded kutse taotlemisel**  Töömaailma taotlejale   1. Perelepitaja, tase 6 kutse 2. Kõrgharidus (soovitavalt psühholoogia, sotsiaalteaduste või õigusteaduste erialalt) 3. Töökogemus perelepitajana (sh töötanud vähemalt 20 menetlusse võetud juhtumiga, läbinud 30 supervisioonitundi, superviseerinud vähemalt 5 juhtumit) 4. Osalenud perelepitusalastel täienduskoolitustel   **Nõuded kutse taastõendamisel**   1. Perelepitaja, tase 7 kutse, mille kehtivuse lõppemisest ei ole möödas rohkem kui kaks aastat 2. Töökogemus perelepitajana vähemalt 5 aastat 3. Läbitud perelepitusvaldkonna täienduskoolitusi mahus vähemalt 40 akadeemilist tundi 4. Vähemalt viie juhtumi superviseerimine. 5. Koviseeritud juhtumeid 5-10   Kutse andmise korraldus, sh kutset taotleva isiku esitatavad dokumendid ja kutse taotleja kutsealase kompetentsuse hindamise viis ja vormid on reguleeritud perelepitaja kutsete andmise korras. |
| **Ettepanekud B.1-osale** | **Ettepanekud B.1-osale** |

|  |  |
| --- | --- |
| **B.2. Perelepitaja, tase 6 üldoskused** | **B.2. Perelepitaja, tase 7 üldoskused** |
| **Mõtlemisoskused**   1. Info kasutamine - Kasutab korrektset nõustamiskeelt kõnes ja kirjas ning väljendab ennast arusaadavalt. 2. Terviklik mõtlemine - Väljendab oma seisukoha kindlalt ja hinnanguvabalt, aktsepteerib enese ja teiste vajadusi.   **Enesejuhtimisoksused**   1. Kutse-eetika ja konfidentsiaalsus - Järgib oma töös kutse-eetika põhimõtteid ning tagab oma klientide eraeluandmete ning protsessis selgunud informatsiooni konfidentsiaalsuse. 2. Õigusaktide tundmine - Järgib oma töös asjakohaseid õigusakte (nt perekonnaseadus, lepitusseadus, lastekaitseseadus, tsiviilkohtumenetluse seadustik, sotsiaalhoolekande seadus).   **Lävimisoskused**   1. Keeleoskus - kasutab oma töös peamist nõustamiskeelt tasemel C1 (vt lisa 1 Keelte oskustasemete kirjeldused) ning ühte võõrkeelt vähemalt tasemel B2 osaoskuste mõistmine ja rääkimine osas ning tasemel B1 osaoskuse kirjutamine osas 2. Digioskused - Kasutab oma töös arvutit vastavalt arvuti digioskuste osaoskustele Info haldamine, Suhtlemine digikeskkondades, Sisuloome ja Turvalisus (vt lisa 2 Digioskused). | **Mõtlemisoskused**   1. Info kasutamine - Analüüsib kasutatud infoallikaid ning rakendab asjakohast infot eesmärgipäraselt ja süsteemselt, väljendades ennast kõnes ja kirjas arusaadavalt ning professionaalselt. 2. Terviklik mõtlemine - Analüüsib ja väljendab oma seisukohti kindlalt ja hinnanguvabalt, eristab fakte arvamustest ning tasakaalustab enese ja teiste vajadusi keerukates olukordades.   **Enesejuhtimisoksused**   1. Kutse-eetika ja konfidentsiaalsus - Rakendab oma töös kutse-eetika põhimõtteid ning tagab klientide andmete ja protsessis selgunud info konfidentsiaalsuse, analüüsides ja ennetades võimalikke riske. 2. Õigusaktide tundmine - Tõlgendab ja rakendab oma töös asjakohaseid õigusakte, analüüsib nende mõju tööprotsessidele ning kohandab tegutsemist muutuvas õigusruumis.   **Lävimisoskused**   1. Kasutab peamist nõustamiskeelt tasemel C1 (vt lisa 1 Keelte oskustasemete kirjeldused) ja ühte võõrkeelt tasemel B2/B1, kohandades erialaseid teemasid eri sihtrühmade ja kultuurikeskkondade jaoks. 2. Kasutab ja kombineerib digivahendeid eesmärgipäraselt ja uuenduslikult, analüüsib digilahenduste mõju töö kvaliteedile ja arendamisele ning tagab turvalisuse ka keerukates olukordades. |
| **Ettepanekud B.2-osale** | **Ettepanekud B.2-osale** |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |  |  |
| --- | --- | --- | --- |
| **B.3.1.Perelepituse kavandamine** | **EKR tase 6** | **B.3.1.Perelepituse kavandamine** | **EKR tase 7** |
| Tegevusnäitajad   1. Koondab, analüüsib ja hindab esialgset infot lepitusvajaduse ja sobivuse kohta. 2. Annab kogutud teabe alusel osapooltele vajalikku tagasisidet ning juhtumi sobivuse korral pakub võimaluse koostööks; sõlmib koostöökokkuleppe. 3. Planeerib lepitusprotsessi läbiviimise, lähtudes kogutud andmete analüüsist ja protsessi ülesehitusest; märkab osapoolte eripärasid, sh võimalikke vaimse tervise probleeme, ning arvestab neid protsessi kavandamisel, vajadusel kaasab sihipäraselt teisi spetsialiste. 4. Tagab perelepitusprotsessis teiste spetsialistide kaasamisel andmekaitse- ja eetikanõuete järgimise. | | Tegevusnäitajad   1. Koondab, analüüsib ja hindab esialgset infot lepitusvajaduse ning sobivuse kohta, seostades seda keerukate peresituatsioonide ja võimalike riskiteguritega. 2. Annab kogutud teabe alusel osapooltele vajalikku tagasisidet ning kavandab koostöö, arvestades osapoolte spetsiifilisi vajadusi; sõlmib koostöökokkuleppe. 3. Planeerib lepitusprotsessi läbiviimise, kohandades seda juhtumi eripärale ja rahvusvaheliselt tunnustatud metoodikatele; keerukates olukordades, sh osapoolte vaimse tervise probleemide korral, kombineerib erinevaid protsessijuhtimise viise ning kaasab sihipäraselt teisi spetsialiste. 4. Tagab perelepitusprotsessis teiste spetsialistide kaasamisel andmekaitse- ja eetikanõuete järgimise**.** | |
| **Ettepanekud B.3.1-osale** | | **Ettepanekud B.3.1-osale** | |
| **B.3.2 Perelepituse läbiviimine** | **EKR tase 6** | **B.3.2 Perelepituse läbiviimine** | **EKR tase 7** |
| Tegevusnäitajad   1. Tutvustab osapooltele perelepitusprotsessi ülesehitust, eesmärki, ülesandeid ja põhielemente, lähtudes lepitusprotsessi võimalusest ning teavitades osapooli nende õigustest protsessis. 2. Lepib osapooltega kokku protsessi reeglites, lähtudes suhtlemise heast tavast. 3. Kogub ja struktureerib osapoolte informatsiooni, prioritiseerib protsessis käsitletavad teemad kasutades sobivat intervjueerimise tehnikat ning arvestades perekonna psühholoogiat, lähisuhete spetsiifikat ja dünaamikat, kriisipsühholoogiat ning kaotuskogemuse dünaamikat, lapsepsühholoogiat. 4. Selgitab välja osapoolte erimeelsuste põhjused ja võimalikud lahendused, loob ja hoiab osapooltega usaldusväärset kontakti, kasutades kontaktiloomise ja -hoidmise võtteid, suhtlemise psühholoogiat ning suunab osapooli omavahelisele koostööle. 5. Hoiab perelepitusprotsessi fookuses läbivalt laste heaolu, toetab osapooli laste huvide määratlemisel ning juhib protsessi nii, et arvestatakse täiskasvanute võimalusi ja laste vajadusi. 6. Analüüsib, sekkub, juhib ja vahendab osapoolte läbirääkimisi, rakendades protsessi- ja konfliktijuhtimise meetodeid, perelepitusmudeleid ning suhtlemis- ja motivatsioonipsühholoogia põhimõtteid. 7. Soodustab osapoolte koostööd, toetades alternatiivsete lahenduste leidmist ning vajadusel annab koduseid ülesandeid kokkulepete ettevalmistamiseks. 8. Analüüsib osapooltega perelepituse protsessi tulemuslikkust, sõnastab järeldused ning vajadusel kinnitab kokkulepped, võttes arvesse kehtivat õigust. | | Tegevusnäitajad   1. Tutvustab osapooltele perelepitusprotsessi ülesehitust, eesmärki, ülesandeid ja põhielemente, lähtudes lepitusprotsessi võimalusest ning teavitades osapooli nende õigustest protsessis. 2. Lepib osapooltega kokku protsessi reeglites, lähtudes suhtlemise heast tavast. 3. Kogub ja struktureerib osapoolte informatsiooni, prioritiseerib protsessis käsitletavad teemad kasutades sobivat intervjueerimise tehnikat ning arvestades perekonna psühholoogiat, lähisuhete spetsiifikat ja dünaamikat, kriisipsühholoogiat ning kaotuskogemuse dünaamikat, lapsepsühholoogiat, kasutades süsteemselt süvendatult lisa väljaõppe teadmisi. 4. Selgitab välja osapoolte huvid, vajadused ja võimalikud huvide ühildumised, loob ja hoiab osapooltega usaldusväärset kontakti, kasutades kontaktiloomise ja -hoidmise võtteid, suhtlemise psühholoogiat ning suunab osapooli omavahelisele koostööle. 5. Hoiab perelepitusprotsessi fookuses läbivalt laste heaolu, toetab osapooli laste huvide määratlemisel ning juhib protsessi nii, et arvestatakse täiskasvanute võimalusi ja laste vajadusi. 6. Analüüsib, sekkub, juhib ja vahendab osapoolte läbirääkimisi, rakendades protsessi- ja konfliktijuhtimise meetodeid, perelepitusmudeleid ning suhtlemis- ja motivatsioonipsühholoogia põhimõtteid ning uuenduslikke perelepituse praktikaid. 7. Soodustab osapoolte koostööd, toetab loovate ja alternatiivsete lahenduste leidmist ning kavandab ja rakendab vajaduspõhiselt eesmärgistatud koduseid ülesandeid, kohandades neid juhtumi eripärale. 8. Jagab kolleegidega uuenduslikke rahvusvaheliselt tunnustatud perelepituse praktikaid, arendab neid edasi vastavalt juhtumi eripärale, panustades valdkonna arengusse. 9. Analüüsib osapooltega perelepituse protsessi tulemuslikkust, sõnastab järeldused ning vajadusel kinnitab kokkulepped, võttes arvesse kehtivat õigust. | |
| **Ettepanekud B.3.2-osale** | | **Ettepanekud B.3.2-osale** | |
| **B.3.3 Enesehoiu tagamine** | **EKR tase 6** | **B.3.3 Enesehoiu tagamine** | **EKR tase 7** |
| Tegevusnäitajad   1. Osaleb regulaarselt supervisioonis või kovisioonis, ennetamaks läbipõlemist ning arendamaks reflekteerimisvõimet. 2. Kasutab ennetavaid enesehoiupraktikaid vaimse tervise säilitamiseks. | | Tegevusnäitajad   1. Osaleb regulaarselt supervisioonis või kovisioonis, rakendab saadud teadmisi ja kogemusi enese professionaalse arengu ning valdkonna praktika parendamiseks. 2. Kujundab ja rakendab teadlikult enesehoiu strateegiaid, kohandades neid keerukates tööolukordades ning jagab enesehoiupraktikaid kolleegidega eeskujuks ja toetuseks. | |
| **Ettepanekud B.3.3-osale** | | **Ettepanekud B.3.3-osale** | |
|  | | **B.3.4 Laste vahetu kaasamine** | **EKR tase 7** |
|  | | Tegevusnäitajad   1. Analüüsib ja otsustab lapse kaasamise otstarbekuse lepitusprotsessi keerukates olukordades, hinnates lapse parimat huvi, arengutaset ning kaasamise mõju lapse heaolule. 2. Valmistab vanemaid ette lapse vahetuks kaasamiseks, kohandades lähenemist vastavalt vanemate ja lapse eripäradele ning vajadustele. 3. Kasutab lapse küsitlemisel eakohaseid ja lapsekeskseid küsitlemistehnikaid, analüüsides lapse arvamust ja vajadusi lepitusprotsessi kontekstis. 4. Analüüsib ja üldistab lapse kaasamisel saadud teavet ning vahendab osapooltele asjakohast infot, järgides eetika- ja konfidentsiaalsusnõudeid. 5. Juhendab ja nõustab vanemaid, kuidas toetada last lepitusprotsessi ajal ja pärast kokkulepete sõlmimist, kohandades juhendamist pere ja lapse eripäradele ning võttes arvesse lapse õigusi. | |
|  | | **Ettepanekud B.3.4-osale** | |

**VALITAVAD KOMPETENTSID**

|  |  |  |  |
| --- | --- | --- | --- |
| **B.3.4. Laste vahetu kaasamine** | **EKR tase 6** | **B.3.5 Juhendamine ja kutsealase tegevuse arendamine** | **EKR tase 7** |
| Inglise keeles Children’s direct participation | | Inglise keeles Guidance and professional development | |
| Tegevusnäitajad   1. Selgitab välja lapse kaasamise võimaluse lepitusprotsessi, arvestades lapse arengutaset ja heaolu. 2. Valmistab vanemaid ette lapse kaasamiseks lepitusprotsessi, lähtudes lapse ja vanemate vajadustest. 3. Kasutab lapse kaasamisel eakohaseid ja lapsekeskseid küsitlemis- ja suhtlemisvõtteid, et mõista lapse arvamust ja vajadusi. 4. Kogub lapse kaasamisel saadud teavet ja jagab osapooltega asjakohast infot, järgides konfidentsiaalsusnõudeid. 5. Juhendab vanemaid, kuidas toetada last lepitusprotsessi ajal ja pärast kokkuleppe saavutamist, arvestades lapse õigusi. | | Tegevusnäitajad   1. Viib läbi perelepitusalaseid koolitusi vastavalt koolitusprotsessi etappidele ja andragoogika põhimõtetele. 2. Juhendab ja nõustab madalama või sama kutsetasemega teisi perelepitajaid, rakendades supervisiooni põhimõtteid. 3. Juhib kovisioonigruppi, arvestades juhendamise, motiveerimise ja tagasisidestamise ja kovisiooni põhimõtteid. 4. Analüüsib ja arendab perelepituse meetodeid ja tehnikaid, tuginedes Eestis ja rahvusvaheliselt kasutatavatele praktikatele. 5. Täiendab end erialaselt, osaledes valdkonnaga seotud koolitustel. 6. Viib läbi valdkonnapõhiseid uurimusi, kasutades kaasaegseid uurimismeetodeid. 7. Arendab valdkonda, hoides ja laiendades lepitusvõrgustikku, tehes teavitustööd (nt kutse tutvustamine, artiklite kirjutamine) ning tehes koostööd rahvusvaheliste erialaorganisatsioonidega vms. | |
| **Ettepanekud B.3.4-osale** | | **Ettepanekud B.3.5-osale** | |

**C-osa**

**ÜLDTEAVE JA LISAD**

|  |  |  |  |
| --- | --- | --- | --- |
| **C.1. Teave kutsestandardi koostamise ja kinnitamise kohta ning viide ametite klassifikaatorile** | | **C.1. Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja | 1. Kutsestandardi tähis  kutseregistris | Täidab kutseregistri töötaja |
| 1. Kutsestandardi koostajad: | Anneli Liivamägi-Hitrov – OÜ Psychconsulting/Eesti Lepitajate Ühing Helen Hääl – Advokaadibüroo Concordia/ Eesti Lepitajate Ühing Helle Niit – Eesti Lepitajate Ühing Kadri Pettai – Tallinna Sotsiaal- ja Tervishoiuamet Kadri Käsk – Sotsiaalkindlustusamet Mare Merimaa – Tallinna Ülikool Ruth Juhanson – Eesti Perelepitajate Koja juhatuse liige  Tuuli Mõistlik – Lepitus ja Supervisioon OÜ/ Eesti Lepitajate Ühing | 2. Kutsestandardi koostajad: | Anneli Liivamägi-Hitrov – OÜ Psychconsulting/Eesti Lepitajate Ühing Helen Hääl – Advokaadibüroo Concordia/ Eesti Lepitajate Ühing Helle Niit – Eesti Lepitajate Ühing Kadri Pettai – Tallinna Sotsiaal- ja Tervishoiuamet Kadri Käsk – Sotsiaalkindlustusamet Mare Merimaa – Tallinna Ülikool Ruth Juhanson – Eesti Perelepitajate Koja juhatuse liige  Tuuli Mõistlik – Lepitus ja Supervisioon OÜ/ Eesti Lepitajate Ühing |
| 1. Kutsestandardi kinnitaja | Sotsiaalhoolekande kutsenõukogu | 3. Kutsestandardi kinnitaja | Sotsiaalhoolekande kutsenõukogu |
| 1. Kutsenõukogu otsuse number |  | 4. Kutsenõukogu otsuse number |  |
| 1. Kutsenõukogu otsuse kuupäev |  | 5. Kutsenõukogu otsuse kuupäev |  |
| 1. Kutsestandard kehtib kuni |  | 6. Kutsestandard kehtib kuni |  |
| 1. Kutsestandardi versiooni number |  | 7. Kutsestandardi versiooni number |  |
| 1. Viide ametite klassifikaatorile (ISCO 08) | 2635 Sotsiaaltöötajad ja nõustajad | 8. Viide ametite klassifikaatorile (ISCO 08) | 2635 Sotsiaaltöötajad ja nõustajad |
| 1. Viide Euroopa kvalifikatsiooniraamistikule (EQF) | 6 | 9. Viide Euroopa kvalifikatsiooniraamistikule (EQF) | 7 |
| **C.2. Kutsenimetus võõrkeeles** | | **C.2. Kutsenimetus võõrkeeles** | |
| Inglise keeles -  Family Mediator level 6 | | Inglise keeles - Family Mediator level 7 | |
| **C.3. Lisad** | | **C.3. Lisad** | |
| Lisa 1  [Keelte oskustasemete kirjeldused](https://www.kutseregister.ee/ctrl/et/Standardid_Lisa/downloadFile/11201605)  Lisa 2  [Digipädevuste enesehindamise skaala](https://www.kutseregister.ee/ctrl/et/Standardid_Lisa/downloadFile/11201606) | | Lisa 1  [Keelte oskustasemete kirjeldused](https://www.kutseregister.ee/ctrl/et/Standardid_Lisa/downloadFile/11201605) | |